cyanic-selkie/wikianc huggingface dataset:
মাইক ম্যাকাউলি
প্রথম-শ্রেণীর ক্রিকেট
১৯৬৪-৬৫ মৌসুমে এমসিসি দল দক্ষিণ আফ্রিকা সফরে আসে। সাউথ আফ্রিকান কোল্টস একাদশের সদস্যরূপে এমসিসি’র বিপক্ষে ৫৫ রানে অপরাজিত ছিলেন। ১১ নম্বরে ব্যাটিংয়ে নেমে এ সংগ্রহটি তার প্রথম-শ্রেণীর ক্রিকেটে প্রথম অর্ধ-শতরানের ইনিংস ছিল। তন্মধ্যে, শেষ উইকেট জুটিতে জ্যাকি বটেনের সাথে এক ঘণ্টারও কম সময় নিয়ে ১১২ রানের ইনিংস খেলেন। কয়েক সপ্তাহ পর এমসিসি দল অরেঞ্জ ফ্রি স্টেটের বিপক্ষে খেলে। প্রথম ইনিংসে সফরকারীরা ১৯৯/৭ তুলে ইনিংস ঘোষণা করে। তিনি ৭/৫৮ বোলিং পরিসংখ্যান গড়েন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ম্যাকাউলি। ১২ ফেব্রুয়ারি, ১৯৬৫ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
পোর্ট এলিজাবেথে সিরিজের পঞ্চম টেস্টে দক্ষিণ আফ্রিকার পক্ষে খেলার জন্যে মনোনীত হন। ড্র হওয়া ঐ টেস্টে তিনি দুই উইকেট লাভ করেছিলেন। এ পর্যায়ে তিনি অধিকাংশ সময়ই গোড়ালীর আঘাতে ব্যথা নিয়ে বোলিং করেছিলেন। একমাত্র টেস্টে অংশ নিয়ে ২/৭৩ বোলিংয়ের পাশাপাশি ব্যাট হাতে নিয়ে ২১ ও ১২ রানের ইনিংস খেলেছিলেন।
অবসর
১৯৬৫ সালে দক্ষিণ আফ্রিকা দলের সাথে ইংল্যান্ড গমন করেন। কিন্তু, পেসত্রয় - পিটার পোলক, রিচার্ড ডামব্রিল ও জ্যাকি বটেনকে তিন টেস্টেই খেলানো হলেও তাকে মাঠের বাইরে অবস্থান করতে হয়।
আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ের প্রথম-শ্রেণীর ক্রিকেট খেলা চালিয়ে যেতে থাকেন। তবে, ১৯৬৮-৬৯ মৌসুমে হাঁটুর আঘাতের কারণে অবসর নিতে বাধ্য হন। কিন্তু, ১৯৭৭-৭৮ মৌসুমে ৩৮ বছর বয়সী মাইক ম্যাকাউলি পুনরায় খেলার জগতে ফিরে আসেন। ইস্টার্ন প্রভিন্সের সদস্যরূপে ২৩.১৪ গড়ে ৪২ উইকেট পান। এ পর্যায়ে ঐ দলের যে-কোন খেলোয়াড়ের তুলনায় অধিক বোলিং করেন। পরবর্তী মৌসুমে দুই খেলায় অংশগ্রহণের পর চূড়ান্তভাবে প্রথম-শ্রেণীর ক্রিকেট থেকে অবসর নেন। প্রথম খেলোয়াড় হিসেবে কারি কাপে পাঁচটি প্রদেশের পক্ষে খেলেছেন। ঐ সময় নয়টি দল অংশ নিতো।
মদনপুরা ইউনিয়ন
আয়তন
মদনপুরা ইউনিয়নের আয়তন ৫,৭০২ একর।
প্রশাসনিক কাঠামো
মদনপুরা ইউনিয়ন বাউফল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী মদনপুরা ইউনিয়নের মোট জনসংখ্যা ১৬,৮২৪ জন। এর মধ্যে পুরুষ ৭,৭৯৮ জন এবং মহিলা ৯,০২৬ জন। মোট পরিবার ৩,৭৬৮টি।
শিক্ষা
২০১১ সালের আদমশুমারি অনুযায়ী মদনপুরা ইউনিয়নের সাক্ষরতার হার ৫৫.৫%।
আন্তর্জাতিক ক্যানোয় ফেডারেশন
আন্তর্জাতিক ক্যানোয় ফেডারেশন (সংক্ষেপে আইসিএফ) হল বিশ্বব্যাপী ছড়িয়ে থাকা সকল জাতীয় ক্যানোয় সংগঠন সমূহের একটি ছাতা সংগঠন। এটি বিশ্বব্যপী ক্যানোয় ক্রীড়া নিয়ন্ত্রণে কাজ করে। এর সদরদপ্তর সুইজারল্যান্ডের লোজানে। বর্তমানে ১৫৭টি জাতীয় সংস্থা আইসিএফ এর সদস্য, সর্বশেষ রোমে অনুষ্ঠিত ২০০৮ আইসিএফ কাউন্সিলে ৭টি সংস্থা যোগ হয়।
মহাদেশীয় সংস্থা
আইসিএফ এর অনুমোদিত পাঁচটি মহাদেশীয় সংস্থা রয়েছে। এই সংস্থাগুলোর দায়িত্ব হল মহাদেশ পর্যায়ে চ্যাম্পিয়নশিপ আয়োজন, পরিচালনা, সদস্য সংস্থা সমূহকে সহোযোগীতা প্রদান এবং আইসিএফ নির্বাহী সভায় অংশগ্রহণ ও মতামত দান।
যুক্তরাজ্যে হিন্দুধর্ম
খ্রিস্টধর্ম ও ইসলাম ধর্মের পরে হিন্দুধর্ম যুক্তরাজ্যের তৃতীয় বৃহত্তম ধর্মীয় গোষ্ঠী; এই ধর্মটি দেশটির মোট জনসংখ্যার প্রায় ১.৫% মানুষ অনুসরণ করে। ১৯তম শতকের গোড়ার দিকে যুক্তরাজ্যে হিন্দুদের উপস্থিতি ছিল, কারণ সেই সময়ে ভারত ব্রিটিশ সাম্রাজ্যের অংশ ছিল। ব্রিটিশ ভারতীয় সেনাবাহিনীর অনেক ভারতীয়, বেশিরভাগই হিন্দু গ্রেট ব্রিটেন ও উত্তর আয়ারল্যান্ড যুক্তরাজ্যে বসতি স্থাপন করেছিল। ইংল্যান্ড ও ওয়েলসের ২০১১ সালের আদমশুমারি অনুসারে, ৮,১৭,০০০ জন বাসিন্দা (১.৫%) নিজেদেরকে হিন্দু বলে পরিচয় প্রদান করে। দক্ষিণ এশীয় বংশোদ্ভূতদের মধ্যে, যুক্তরাজ্যের হিন্দুরা (২৭%) দক্ষিণ এশীয় মুসলমানদের (৫৭%) পরে দ্বিতীয় বৃহত্তম গোষ্ঠী গঠন করেছে এবং যুক্তরাজ্যের ২০১১ সালের আদমশুমারিতে হিন্দুরা দক্ষিণ এশীয় শিখদের (১৪%) জনসংখ্যাকে ছাড়িয়ে গেছে।
বেশিরভাগ ব্রিটিশ হিন্দু অভিবাসী, প্রধানত ভারত থেকে, এবং এছাড়াও শ্রীলঙ্কা (প্রধানত তামিল) ও নেপাল থেকে উল্লেখযোগ্য সংখ্যক হিন্দু অভিবাসী রয়েছে। অল্প সংখ্যক হিন্দু পাকিস্তান, আফগানিস্তান, বাংলাদেশ,  ও ভুটান থেকে এসেছেন। সাম্প্রতিক সময়ে, ইসকন ও অন্যান্য হিন্দু ধর্মপ্রচারক গোষ্ঠীর প্রচেষ্টা এবং যোগব্যায়াম, ধ্যান ও অন্যান্য হিন্দু অনুশীলনের ব্যাপক অনুসরণের কারণে, অনেক ব্রিটিশ নাগরিক হিন্দু ধর্ম গ্রহণ করেছেন, যার মধ্যে অনেক বিখ্যাত আমলা এবং জনপ্রিয় ব্যক্তিবর্গ রয়েছে।
ইতিহাস
ব্রিটিশ হিন্দু জনসংখ্যার অন্তর্ভুক্ত রয়েছে সেই সকল জনগণ, যারা সরাসরি ভারতীয় উপমহাদেশ থেকে এসেছেন, যে সকল হিন্দুদের বংশধর মূলত অন্য দেশে চলে গিয়েছিলেন কিন্তু পরে যুক্তরাজ্যে পুনর্বাসিত হয়েছেন এবং যারা যুক্তরাজ্যে জন্মগ্রহণ করেছেন ও বেড়ে উঠেছেন। যুক্তরাজ্যে তৃতীয় বা চতুর্থ প্রজন্মের হিন্দুদের খুঁজে পাওয়া অস্বাভাবিক কিছু নয়।
যুক্তরাজ্যে হিন্দুদের অভিবাসনের তিনটি প্রধান ঢেউ বা তরঙ্গ দেখা গিয়েছে এবং অধিকাংশ হিন্দু অভিবাসন ঘটেছে দ্বিতীয় বিশ্বযুদ্ধের পর। প্রথম ঢেউটি ১৯৪৭ সালে ব্রিটিশ ভারতের স্বাধীনতা ও বিভাজনের সময় ঘটেছিল। এছাড়াও, ১৯৬০-এর দশকের গোড়ার দিকে কনজারভেটিভ স্বাস্থ্যমন্ত্রী দ্য আরটি হোন এনোক পাওয়েল ভারতীয় উপমহাদেশ থেকে প্রচুর সংখ্যক ডাক্তার নিয়োগ করেছিলেন। দ্বিতীয় তরঙ্গ বা ঢেউ ১৯৭০-এর দশকে প্রধানত পূর্ব আফ্রিকা থেকে বিশেষ করে উগান্ডা থেকে এশীয়দের বহিষ্কারের কারণে ঘটেছিল। পরে, সম্প্রদায়গুলি গায়ানা, ত্রিনিদাদ ও টোবাগো, মরিশাস ও ফিজি থেকে যুক্তরাজ্যে পৌঁছায়। অভিবাসনের শেষ তরঙ্গ ১৯৯০-এর দশকে শুরু হয়েছিল এবং এটি যুক্তরাজ্যের অভিবাসন নীতির ফলে ঘটেছিল, যা যুক্তরাজ্যে অধ্যয়ন ও অভিবাসনকে সহজ করে তুলেছিল।
জনসংখ্যা
ইংল্যান্ডের জনসংখ্যার ১.৫% হিন্দুধর্ম অনুসরণ করে। স্কটল্যান্ডে হিন্দুদের সংখ্যা ০.৩১%, ও ওয়েলসে ০.৩৪%। অভিবাসী, গড়ের তুলনায় ভালো প্রজনন হার ও কিছু হিন্দুধর্মে ধর্মান্তরিত হওয়ার কারণে ইংল্যান্ড ও ওয়েলসে হিন্দু জনসংখ্যা উল্লেখযোগ্যভাবে বৃদ্ধি পেয়েছে।
২০১১ সালের আদমশুমারি অনুসারে, যুক্তরাজ্যে বসবাসকারী ৮,১৭,০০০ হিন্দুদের প্রায় অর্ধেকই লন্ডন মহানগর অঞ্চলের বাসিন্দা ছিল। সব বয়সের প্রায় ৩,০০,০০ জন ব্রিটিশ হিন্দু যুক্তরাজ্যে জন্মগ্রহণ করেছে।
নকশাল আন্দোলন
thumb|ভারতের মাওবাদী অধ্যুষিত অঞ্চলসমূহ নকশাল আন্দোলন একটি কমিউনিস্ট আন্দোলনের নাম। বিংশ শতাব্দীর সপ্তম দশকে পশ্চিমবঙ্গের নকশালবাড়ি থেকে শুরু হয়ে এটি ধীরে ধীরে ছত্তীসগঢ় (তদানীন্তন মধ্যপ্রদেশ) এবং অন্ধ্র প্রদেশের বিভিন্ন অঞ্চলে ছড়িয়ে পড়ে। ক্রমে এটি একটি সন্ত্রাসবাদী আন্দোলনে রূপ নিয়েছিল।
নকশাল বা নকশালবাদী বলতে উগ্র বামপন্থী দলগুলোকে নির্দেশ করা হয়। এসব দলের জন্ম হয়েছিল চিন-সোভিয়েত(Sino-Soviet split) ভাঙনের সময়। মতাদর্শগত ভাবে এরা মাও সে তুং-এর পদাঙ্ক অনুসরণকারী। নকশাল আন্দোলন শুরু হয়েছিল ভারতের পশ্চিমবঙ্গে। ধীরে ধীরে তা ভারতের অনুন্নত অঞ্চলসমূহে যেমন:ছত্তিশগড়, অন্ধ্রপ্রদেশ, ইত্যাদি রাজ্যের প্রান্তিক এলাকাগুলিতে প্রসারিত হয়ে পড়ে। এরা মার্ক্সবাদ এবং লেনিনবাদে বিশ্বাসী এবং ২০০৪ সালে ভারতের কমিউনিস্ট পার্টি (মাওবাদী) নামক দল প্রতিষ্ঠা করে এরা নিজেদের কার্যকলাপ প্রসারিত করেছে। ভারতের প্রায় ৪০% অঞ্চলে তাদের কার্যক্রম ছড়িয়ে পড়েছে, বিশেষ করে “রেড করিডোর” অঞ্চলে প্রায় ৯২০০০ বর্গ কিলোমিটার এলাকা জুড়ে তারা তাদের তৎপরতা চালিয়ে যাচ্ছে। ভারতের সরকারি গোয়েন্দা সংস্থা “রিসার্চ অ্যান্ড অ্যানালাইসিস উইং” (“র”) এর হিসেব অনুযায়ী প্রায় ২০০০০ মাওবাদী সক্রিয় ভাবে এ কার্যক্রমে যুক্ত আছে। তাদের ক্রমবর্ধমান প্রভাবে শঙ্কিত হয়ে ভারতের সাবেক প্রধানমন্ত্রী মনমোহন সিংহ মাওবাদীদের কে ভারতের অভ্যন্তরীণ নিরাপত্তার বিরুদ্ধে সর্বাপেক্ষা বৃহত্তর হুমকি হিসেবে বর্ণনা করেছেন।
সিপিআই (মাওবাদী) এবং আরও কিছু নকশালপন্থী দলকে ভারত সরকার সন্ত্রাসবাদী সংগঠন হিসেবে বিবেচনা করে। । ২০০৯ সালের ফেব্রুয়ারিতে ভারত সরকার নকশাল নির্মূলে তাদের পরিকল্পনা ঘোষণা করে। এতে উগ্রবামপন্থী আক্রান্ত অঞ্চল ছত্তিশগড়, উড়িষ্যা, অন্ধ্রপ্রদেশ, মহারাষ্ট্র, ঝাড়খন্ড, বিহার, উত্তরপ্রদেশ এবং পশ্চিমবঙ্গে, তাদের পলায়নের সব রাস্তা বন্ধ করার নির্দেশ দেওয়া হয়েছে।
ইতিহাস
নকশাল শব্দটি এসেছে ভারতের পশ্চিমবঙ্গের একটি ছোটগ্রাম ’’’নকশালবাড়ি’’’ থেকে। বিগত শতাব্দির ষাটের দশকের মাঝামাঝি থেকে ভারতীয় কমিউনিস্ট পার্টি (মার্কসবাদী) যে কোনোদিনই বিপ্লবের পথে এগোবে না এটা পার্টির অভ্যন্তরে বিভিন্ন স্তরে বিভিন্ন সময় আলোচিত ও বিতর্কিত হয়ে আসছিল।। দলের অভ্যন্তরীণ আলোচনায় নিয়ন্ত্রক নেতৃত্বের পরিস্কার বার্তা ছিল, "এই সমাজ ব্যবস্থার মধ্যেও মানুষকে উপকার দেয়া সম্ভব"। এর বিরুদ্ধ চিন্তাধারা তখন থেকেই সক্রিয় ছিল; যারা মনে করতো বিপ্লবের মাধ্যমেই সমাজ ব্যবস্থার পরিবর্তন না করলে, মানুষকে কোনো স্থায়ী উপকার দেয়া সম্ভব নয়। ১৯৬৬র খাদ্য আন্দোলনে পুলিশের গুলিতে বহু প্রাণ বলি হওয়ার পর দল যেভাবে এতগুলো প্রাণের বিনিময়ে ১০০ গ্রাম গম ও ৫০ গ্রাম চালের পরিবর্তে আন্দোলনটিকে নষ্ট করে দিল সেটা ওই বিক্ষুব্ধ গোষ্ঠির মতে দলের নিয়ন্ত্রক নেতৃত্বের বিরুদ্ধ তাদের নতুন করে চোখ খুলে দিয়েছিল। কাজেই নকশালবাড়ির কৃষক বিদ্রোহ ওই বিরুদ্ধ চিন্তার ধারাবাহিক ফল। এই আন্দোলনটাকে বিচ্ছিন্ন করে দেখলে পুরো পরিপ্রেক্ষিতটা পরিস্কার হয় না। প্রকৃতপক্য়ে, নকশালবাড়ির ঘটনা দলের ওই মানসিকতার বিরুদ্ধে প্রথম সদর্থক আন্দোলন।
এখানে ভারতীয় কমিউনিস্ট পার্টি (মার্কসবাদী)-র একাংশ ১৯৬৭ সালে তাদের নেতৃবৃন্দের বিরোধিতা করে ভারতের কমিউনিস্ট পার্টি (মার্ক্সবাদী-লেনিনবাদী) একটি পৃথক উগ্র বামপন্থী দল গঠন করেন। এ বিপ্লবী দলের নেতৃত্বে ছিলেন চারু মজুমদার, সুশীতল রায়চৌধুরী, কানু সান্যাল ও জঙ্গল সাঁওতাল। এ বিদ্রোহের সূচনা হয়েছিল ১৯৬৭ সালের ২৫ মে তারিখে। তখন নকশালবাড়ি গ্রামের কৃষকদের উপর স্থানীয় ভূস্বামীরা ভাড়াটে গুন্ডার সাহায্যে অত্যাচার করছিল। এরপর এই কৃষকরা ঐ ভূস্বামীদের সেখান থেকে উৎখাত করে। চারু মজুমদার চীনের কমিউনিস্ট পার্টির নেতা মাও সে তুং এর অনুসারী ছিলেন। তিনি মনে করতেন ভারতের কৃষক এবং গরিব মানুষদের মাও সে তুং এর পদাঙ্ক অনুসরণ করে শ্রেণিশত্রুদের চিহ্নিত করে তাদের বিরুদ্ধে সশস্ত্র সংগ্রাম করা প্রয়োজন। তার কারণ তারাই সর্বহারা কৃষক শ্রমিকদের শোষণ করে। তিনি নকশালবাড়ি আন্দোলনকে সারাদেশে ছড়িয়ে দিয়েছিলেন তার লেখনীর মাধ্যমে। তার বিখ্যাত রচনা হল ‘’’হিস্টরিক এইট ডকুমেন্টস্’’’ বা আট দলিল যা নকশাল মতাদর্শের ভিত্তি রচনা করে। বিশিষ্ট বামপন্থী বুদ্ধিজীবী সরোজ দত্ত শ্রেণিশত্রু খতমের রাজনীতির পক্ষে একাধিক প্রবন্ধ রচনা করেন নকশালদের মুখপত্র 'দেশব্রতী' পত্রিকায়। নকশালপন্থীরা পরবর্তীতে সিপিআই(এম) থেকে বেড়িয়ে ‘’’অল ইন্ডিয়া কমিটি অব কমিউনিস্ট রেভুলশনারী’’’(এ আই সি সি সি আর) গঠন করেন। ১৯৬৯ সালে এ আই সি সি সি আর থেকে জন্ম নেয় কমিউনিস্ট পার্টি অব ইন্ডিয়া (মার্কসবাদী-লেনিনবাদী)। বাস্তবে সকল নকশালবাদী দলেরই উদ্ভব হয়েছে সিপিআই(এম এল) থেকে । তবে “মাওবাদী কমিউনিস্ট সেন্টার্” নামে একটি ভিন্ন মতাদর্শের দল ছিল। তাদের উদ্ভব হয়েছিল “দক্ষিণদেশ গ্রুপ” নামে একটি সংগঠন থেকে; যার নেতৃত্বে ছিলেন অমূল্য সেন, কানাাই চ্যাটার্জি ও চন্দ্রশেখর দাশ। এরা CCCRএর অঙ্গ হিসেবে যুক্ত থাকলেও চারু মজুমদারের নেতৃত্বে সিপিআই (এমএল)এ তারা যুুুুক্ত না হয়ে উক্ত মাওবাদী কমিউনিস্ট কেন্দ্র গঠন করে স্বাধীনভাবে বিপ্লবী আন্দোলন চালয়ে যেতে থাকে। পরবর্তী ক্ষেত্রে, ভেঙ্গে যাওয়া সিপিআই (এমএল) থেকে বেরিয়ে আসা “পিপলস ওয়ার গ্রুপ” (PWG) এবং "মাওবাদী কমিউনিস্ট কেন্দ্র" (MCC) একত্রিত হয়ে ২০০৪ সালে “কমিউনিস্ট পার্টি অব ইন্ডিয়া (মাওবাদী)" গঠন করে। এছাড়া ভিন্ন মতাদর্শের আর একটি দল হল “অন্ধ্র রেভুলশনারী কমিউনিস্টস্” এবং তারা “টি. নাগি রেড্ডি”-র “মাস লাইন” মতবাদের অনুসারী ছিল।
১৯৭০ সালের দিকে এ আন্দোলন অন্তর্দ্বন্দের কারণে কয়েকটি বিরোধী অংশে বিভক্ত হয়ে পড়ে। ১৯৮০ সালের দিকে প্রায় ৩০ টি নকশালবাদী দল সক্রিয় ছিল এবং তাদের জনবল ছিল প্রায় ৩০,০০০। ২০০৪ সাল ভারতে স্বরাষ্ট্র মন্ত্রণালয়ের হিসেব মতে প্রায় ৯৩০০ নকশালবাদী ক্যাডার সক্রিয় রয়েছে এবং তাদের কাছে প্রায় ৬৫০০ অনিবন্ধিত অত্যাধুনিক অস্ত্র রয়েছে, এছাড়া দেশী অস্ত্র তো আছেই। Judith Vidal-Hall(২০০৬) এর মতে সাম্প্রতিক সময়ে নকশালদের সংখ্যা প্রায় ১৫,০০০ এবং তারা ভারতের বনভূমির প্রায় এক পঞ্চমাংশ নিয়ন্ত্রণ করে। তারা তাদের কর্মকাণ্ড ভারতের ভারতের ৬০৪ টি জেলার ভেতর ১৬০ টিতে বিস্তার করেছে।
ইতিহাস বিশ্লেষণ করলে দেখা যাবে ভারতের কমিউনিস্ট পার্টির সংশোধনবাদী চরিত্রগত কারণে তেলেঙ্গানার সংগ্রামকে নেহরুর পদতলে বিকিয়ে দেওয়া হয়েছিল। বিপরীতে নকশালবাড়ি কমিউনিস্ট আন্দোলনের সুবিধাবাদী কেন্দ্র ও কাঠামোর উপর আঘাত হেনেই উপমহাদেশের বিপ্লব আকাঙ্ক্ষী বিপ্লবীদের নিজস্ব পার্টি গঠনের পথকে উন্মুক্ত করে দেয়। তেলেঙ্গানা পার্টি সংশোধনবাদের কাছে আত্মসমর্পণ করেছিল, নকশালবাড়ি তা করেনি।
বাংলায় বিপ্লব
120px|নকশালপন্থীদের পতাকা|থাম্ব নকশাল আন্দোলন কলকাতার ছাত্র সংগঠনগুলোর ব্যাপক সমর্থন পেয়েছিল। ছাত্রদের একটি বড় অংশ লেখাপড়া ছেড়ে দিয়ে বিপ্লবী কর্মকাণ্ডে অংশ নিয়েছিল। বিশেষত নামকরা স্কুল কলেজ বিশ্ববিদ্যালয়ের মেধাবী ছাত্ররা প্রভাবিত হয়েছিল এই আন্দোলনে। চারু মজুমদার বলেছিলেন বিপ্লবী কার্যক্রম শুধুমাত্র গ্রামাঞ্চলে চালিয়ে গেলেই চলবে না, বরং একে সর্বত্র ছড়িয়ে দিতে হবে। তিনি নকশালদের শ্রেণীশত্রু খতম করার নির্দেশ দেন। এ শ্রেণীশত্রুদের মধ্যে যেমন ছিল ভূস্বামী তেমনি ছিল বিশ্ববিদ্যালয়ের শিক্ষক, পুলিশ অফিসার, রাজনীতিবিদ এবং আরও অনেকে।
সে সময় কলকাতার সব স্কুল বন্ধ হয়ে গিয়েছিল। নকশালপন্থী ছাত্ররা যাদবপুর বিশ্ববিদ্যালয় দখল করে নিয়ে তার মেশিন শপে পুলিশদের সাথে লড়ার জন্য আগ্নেয়াস্ত্র তৈরি করেছিল। প্রেসিডেন্সি কলেজ ছিল তাদের সদর দফতর। তারা যাদবপুর বিশ্ববিদ্যালয়ের উপাচার্য ডাঃ গোপাল সেন কে হত্যার পরিকল্পনা করেছিল।
নকশালরা অল্পসময়ের মধ্যে ভারতের শিক্ষিত সমাজের ব্যাপক সমর্থন পেয়েছিল। দিল্লীর “সেন্ট স্টিফেন্স কলেজ” তাদের বিচরণ ক্ষেত্র হয়ে ওঠে।
এরপর সরকার নকশালদের কে শক্ত হাতে দমনের সিদ্ধান্ত নেয়। তৎকালীন মুখ্যমন্ত্রী সিদ্ধার্থ শঙ্কর রায় নকশালদের উপর প্রতি-আক্রমণের নির্দেশ দেন। পুলিশকে কিছু মানবতা বিরোধী ক্ষমতা দেওয়া হয়। এর মধ্যে ছিল নির্বিচারে হত্যা এবং অকারণে যে কাউকে বন্দী করার ক্ষমতা। লক -আপ হত্যা, জেলবন্দী হত্যা ও ভূয়ো সংঘর্ষ দ্বারা পুলিশ বিভিন্ন সময় নকশালপন্থীদের হত্যা করেছে। এক মাসের ভেতরে সরকার নকশাল আন্দোলন দমন করেছিল। “ নকশালদের শক্ত হাতে দমন করা ছাড়া আর কোন উপায় নেই” ভারত সরকার এবং পুলিশের মনোভাব ছিল এমনি। তারা দেশের জনগণ কে এ কথাও ভাল ভাবে বুঝিয়েছিল যে “দেশ এখন ঐ চরমপন্থীদের সাথে গৃহযুদ্ধে নেমেছে, এ যুদ্ধে গণতন্ত্রের নামে পরিহাসের কোন স্থান নেই। কেননা ঐ চরমপন্থীদের কাছে গণত্ন্ত্র মূল্যহীন”। এর ফলে দেশবাসীর কাছে নকশালদের ভাবমূর্তি নষ্ট হয়ে যায়, আর তাদের প্রতি সহানুভূতিশীলরা মুখ ফিরিয়ে নেয়।
এছাড়া অর্ন্তকোন্দলের কারণে আন্দোলনে ছেদ পড়ে। দলের একটি বড় অংশ চারু মজুমদারের নির্দেশিত পথের গ্রহণযোগ্যতা নিয়ে প্রশ্ন তোলে। ১৯৭১ সালে সিপিআই(এম-এল) ভেঙে দু টুকরো হয়ে যায়। চারু মজুমদারের দল থেকে সত্য নারায়ন সিং বেরিয়ে যান। ১৯৭২ সালে চারু মজুমদার পুলিশের হাতে ধরা পড়েন এবং আলীপুর জেলে নিহত হন। তাত্ত্বিক নেতা সরোজ দত্তকে পুলিশ গ্রেপ্তার করে নিয়ে গেলে তার আর খোঁজ পাওয়া যায়নি, সম্ভবত তাকে হত্যা করা হয়। পলিটব্যুরোর অন্যতম নেতা সুশীতল রায়চৌধুরী আত্মগোপন থাকা অবস্থায় মারা যান। প্রধান নেতৃবর্গের বড় অংশই জেল বন্দী হন। পরে নকশালপন্থী দল ভারতের কমিউনিস্ট পার্টি (মার্ক্সবাদী-লেনিনবাদী) বহু ধারা উপধারায় বিভক্ত হয়ে যায়। অনেক বছর পরে অন্যতম প্রধান নেতা কানু সান্যাল ২০১০ সালের ২৩শে মার্চ পশ্চিমবঙ্গের দার্জিলিং জেলার নকশালবাড়ী থানার হাতিঘিষা গ্রামের নিজ বাড়িতে গলায় ফাঁস দিয়ে আত্মহত্যা করেন। শারীরিক অসুস্থতা সইতে না পেরে তিনি আত্মহত্যার পথ বেছে নেন।  মৃত্যুকালে তার বয়স হয়েছিল ৭৮ বছর।
সম্প্রতি ২০০৯ সালের মে মাসে পশ্চিমবঙ্গের লালগড়ে পুলিশদের তাড়িয়ে দেয় এবং ক্ষমতাসীন কমিউনিস্ট পার্টির কর্মিদের উপর হামলা চালায়। এ এলাকায় মাওবাদী জঙ্গীরা তাদের প্রভাব বাড়াচ্ছে এই অভিযোগে রাজ্য সরকার জুনের প্রথম দিকে পুলিশ এবং আধা সামরিক বাহিনীর সমন্বয়ে অভিযান চালিয়ে লালগড় পুনরুদ্ধার করে। মাওবাদী নেতা কিষেনজি এক সাক্ষাতকারে বলেন- “তারা পশ্চিমবঙ্গে ক্ষমতাসীন বাম এবং তাদের পুলিশ বাহিনীর বিরুদ্ধে নিজেদের জন্য মুক্তাঞ্চল গড়ে তুলতে চায়। আর তারই শুরু হিসেবে তারা লালগড়ে ঘটনাটি ঘটিয়েছে। ১৯৭০ সালের পরে তারা আবার সংগঠিত হয়েছে আর ২০১১ সাল নাগাদ কলকাতাতে তারা সশস্ত্র আন্দোলন পরিচালনা করবে।“
সাহিত্য নকশাল প্রসঙ্গ
নকশাল আন্দোলন নিয়ে প্রচুর সাহিত্য রচিত হয়েছে। অরুন্ধতী রায় বুকার পুরস্কার জয়ী “গড অব স্মল থিংস্” উপন্যাসে একটি চরিত্র নকশাল আন্দোলনে যোগ দেয়। মহাশ্বেতা দেবী তার ‘’’হাজার চুরাশির মা’’’ উপন্যাসে নকশাল আন্দোলন নিয়ে লিখেছেন। ১৯৯৮ সালে এ উপন্যাসের উপর ভিত্তিকরে একটি চলচ্চিত্র নির্মিত হয়, নাম ছিল “হাজার চুরাশি কি মা”। সমরেশ মজুমদার, সুনীল গঙ্গোপাধ্যায়, কিন্নর রায় রচিত বেশ কিছু উপন্যাসে নকশাল আন্দোলনের কথা রয়েছে। তাছাড়াও মানব চক্রবর্তীর "কুশ" উপন্যাসে নকশাল আন্দোলনের কথা আছে।      নকশাল আন্দোলনের প্রভাবে ছোটগল্প, নাটক, গণসংগীত রচিত হয়েছিল যা বাংলার চিন্তাশীল মানুষকে প্রভাবিত করেছিল।
ভারতে নকশালদের হাতে নিহতের পরিসংখ্যান
বিবিসির হিসেব অনুযায়ী নকশালদের কারণে এখন পর্যন্ত ৬০০০ এর বেশি মানুষ প্রাণ হারিয়েছে।
জ্যাকসন পোরোসো
জ্যাকসন গ্যাব্রিয়েল পোরোজো ভার্নাজা (জন্ম: ৮ আগস্ট ২০০০) হলেন একজন ইকুয়েডরীয় পেশাদার ফুটবলার। তিনি লিগ ওয়ান ক্লাব ট্রয়েসে সেন্টার-ব্যাক হিসেবে খেলেন।
সান্তোস
২৩ মার্চ ২০১৮-এ, পোরোজো সান্তোসের সাথে একটি চুক্তিতে সম্মত হন। তবে তার চুক্তিতে কিছু সমস্যা থাকার কারণে সাথে সাথে ক্লাবে যোগ দিতে পারেননি; বয়স ১৮ এর কোটা পেরোনোর পর আগস্টে তিনি সান্তোসে যোগ দেন।
বোয়াভিস্তা
১ অক্টোবর ২০২০-এ, পোরোজা ঘোষণা করেন, তিনি প্রিমেইরা লিগার ক্লাব বোয়াভিস্তাতে পাঁচ বছরের চুক্তিতে যোগ দিচ্ছেন। মোট € ৫০০,০০০ ফিতে বোয়াভিস্তা তাকে কিনে নেয়; এবং এবং ভবিষ্যতে বিক্রয়ের ১৬% ধরে রাখে।
ট্রয়েস
২৪ জুন, ২০২২-এ, পোরোজো লিগ ১ এর দলট্রয়েসে পাঁচ বছরের চুক্তিতে যোগ দেন
আন্তর্জাতিক ক্যারিয়ার
১৪ ফেব্রুয়ারি, ২০১৭-এ, পোরোজোকে দক্ষিণ আমেরিকান অনূর্ধ্ব-১৭ চ্যাম্পিয়নশিপের জন্য ইকুয়েডরের অনূর্ধ্ব-১৭ দলে ডাকা হয়। টুর্নামেন্টের তিনি নিয়মিত দলের সাথে খেলেন এবং ২৬ ফেব্রুয়ারি উরুগুয়ের বিরুদ্ধে একটি গোল করেছিলেন। ২ জানুয়ারি, ২০১৯-এ তিনি ২০১৯ দক্ষিণ আমেরিকান অনূর্ধ্ব-২৩ চ্যাম্পিয়নশিপের জন্য কোচ Jorge Célico-এর প্রকাশিত অনূর্ধ্ব-২০ এর ২৩ সদস্যের দলে জায়গা করে নেন।
প্রতিযোগিতায় পোরোজো নিয়মিতই দলে খেলে টুর্নামেন্টের সেরা একাদশে অন্তর্ভুক্ত হন। সেবারে ইকুয়েডর অনূর্ধ্ব-২০ টুর্নামেন্ট জেতে। ১২ মার্চ, ২০১৯-এ, মার্কিন যুক্তরাষ্ট্র এবং হন্ডুরাসের বিরুদ্ধে প্রীতি ম্যাচ খেলার জন্য তাকে ইকুয়েডর মূল দলে ডাকা হয়েছিল।
১০ সেপ্টেম্বর, ২০১৯-এ পোরোজোর আন্তর্জাতিক অভিষেক হয়। কুয়েঙ্কায় বলিভিয়ার বিরুদ্ধে ফেলিক্স টরেসের বদলি হিসেবে তিনি মাঠে নামেন। সে ম্যাচে বলিভিয়াকে ৩–০ তে হারায় ইকুয়েডর।
অর্জন
ইকুয়েডর অ২০
ব্যক্তিগত
হেরকুলেনিয়াম
থাম্ব|বাম|হেরকুলেনিয়ামের একটি বাড়ি হেরকুলেনিয়াম (ইংরেজি: Herculaneum; ইতালীয়: Ercolano; উচ্চারণ: এরকোলানো) হল প্রাচীন রোমান সাম্রাজ্যের একটি শহর; ইতালির কাম্পানিয়া অঞ্চলের আধুনিক নেপলস প্রদেশে এর অবস্থান ছিল। বর্তমানেও এর ধ্বংসাবশেষ এখানে প্রত্যক্ষ করা যায়। ৬২ খ্রিষ্টাব্দে একটি ভয়াবহ ভূকম্পনে এই শহর ভীষণভাবে ক্ষতিগ্রস্ত হয়। পরবর্তীকালে ৭৯ খ্রিষ্টাব্দে ভিসুভিয়াস আগ্নেয়গিরি অগ্নুৎপাতে এই শহর পার্শ্ববর্তী অন্যান্য শহর, যেমন - পম্পেই, অপলন্তেস, স্তাবিই প্রভৃতির সাথেই সম্পূর্ণরূপে ধ্বংস হয়ে যায়। আগ্নেয়গিরি থেকে উৎক্ষিপ্ত কাদা, ছাই এবং অন্যান্য উপকরণ সমন্বিত পাইরোক্লাস্টিক স্রোত এই শহরকে সম্পূর্ণ রূপে ঢেকে ফেলে এবং তার উপর ১৫-২০ মিটার উঁচু স্তর সৃষ্টি করে।
হেরকুলেনিয়ামের খনন কাজের সাথে, পম্পেই এবং অপলন্তেস বা তোররে আনুনজাতাকেও ইউনেস্কো ১৯৯৭ সালে বিশ্ব ঐতিহ্যবাহী স্থান হিসেবে তালিকায় অন্তর্ভুক্ত করা হয়। । ২০০৮ সালে এই স্থান ২৬৪,০৩৬ জন পরিদর্শন করে। ।
চাটখালী নদী
চাটখালী নদী বাংলাদেশের দক্ষিণ-পশ্চিমাঞ্চলের  গোপালগঞ্জ জেলার একটি নদী।  নদীটির দৈর্ঘ্য ১৮ কিলোমিটার, গড় প্রস্থ ৪৬ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চাটখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৩।
প্রবাহ
চাটখালী নদীটি গোপালগঞ্জ জেলার টুঙ্গিপাড়া উপজেলার বড়নি ইউনিয়নের বনি বাওড় হতে উৎপত্তি লাভ করেছে। অতঃপর এর জলধারা গোপালগঞ্জ জেলার কোটালীপাড়া উপজেলার পিনজুরি ইউনিয়ন পর্যন্ত প্রবাহিত হয়ে ঘাঘর নদীতে নিপতিত হয়েছে। এই নদীর পানিপ্রবাহ মৌসুমি প্রকৃতির, নদীতে সারাবছর পানিপ্রবাহ দেখা যায় না।
রণেন বর্মন
রণেন বর্মন হলেন একজন ভারতীয় রাজনীতিবিদ, যিনি বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি ১৯৯৬ সাল থেকে ২০০৯ সাল পর্যন্ত লোকসভায় বালুরঘাট লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
প্রজ্ঞা সিং ঠাকুর
২০০৮ সালের মালাগাঁও বোমা হামলার জন্য তার বিরুদ্ধে অভিযোগ করা হয়েছে যেখানে ১০ জন মারা গিয়েছিল এবং ৮২ জন আহত হয়েছিল। বোমা বিস্ফোরণে তার বাইকটি ব্যবহার করা হয়েছে বলে শনাক্ত করার পরে তাকে সন্ত্রাসের অভিযোগে গ্রেপ্তার করা হয়েছিল। তিনি বর্তমানে বেআইনি ক্রিয়াকলাপ (প্রতিরোধ) আইনের অধীনে একাধিক অভিযোগের জন্য বিচারের অধীনে রয়েছেন। ২০১৭ সালে, জাতীয় তদন্ত সংস্থা কর্তৃক মারাত্মক অভিযোগের কিছুটা বাদ দেওয়ার পরে তাকে স্বাস্থ্যগত কারণে জামিন দেওয়া হয়েছিল।
ভাগাড়
ভাগাড় বা ধাপার মাঠ হল আবর্জনা ব্যবস্থাপনা বা পরিশোধনের সবচেয়ে পুরাণ ব্যবস্থা। এতে ময়লা বা আবর্জনাকে কোন নির্দিষ্ট স্থানে ফেলে মাটিচাপা দেয়া হয়। ঐতিহাসিকভাবে ভাগাড় সুশৃঙ্খলভাবে বর্জ্য নিষ্কাশনের জন্য সবচেয়ে বেশি প্রচলিত ব্যবস্থা। পৃথিবীর বহু জায়গায় এটি দেখতে পাওয়া যায়।
আবর্জনাভূমি নানান ধরনের হতে পারে (যেখানে একজন ময়লা উৎপাদনকারী তার বর্জ্য, উৎপন্ন স্থানেই নিজস্ব জায়গায় ফেলবে) অথবা সকলের জন্য ব্যবহার্য হতে পারে, যেখানে অনেক উৎপাদনকারী ময়লা ফেলবেন। অনেক ভাগাড়ই আবর্জনা ফেলা ছাড়াও অন্য কাজে ব্যবহার হয়ে থাকে, যেমন - অস্থায়ীভাবে বর্জ্য জমা রাখার জন্য এবং ঘনীকৃত করে অন্য জায়গায় নিয়ে যাওয়ার প্রস্তুতির জন্য কিংবা আবর্জনা প্রক্রিয়াকরণের কাজে (বেছে আলাদা করা, পরিশোধন করা কিংবা পুনর্ব্যবহারোপোযোগী করে তোলা)।
বাংলাদেশের ভাগাড়গুলি
বাংলাদেশে এখনও বিজ্ঞানসম্মতভাবে আবর্জনা ব্যবস্থাপনার জন্য কোন সরকারী ভাগাড় গড়ে ওঠেনি। বেশিরভাগ পৌরসভা ময়লা সংগ্রহ করে সেটাকে কোন গর্তে বা নিচু জায়গায় ফেলে থাকে। তবে রাজধানী ঢাকাতে দুটি পরিবেশসম্মত আবর্জনা ব্যবস্থাপনা কলে চালু করা হবে৷ এর একটি মাতুয়াইলে এবং অন্যটি আমিনবাজারে৷ একটি রাজধানীর পূর্বাঞ্চলের জন্য এবং অন্যটি পশ্চিমাঞ্চলের জন্য৷ রাজধানীর সব আবর্জনা এ দুটি স্থানে ফেলা হবে৷ এর মধ্যে মাতুয়াইল প্রকল্পটি এ বছরই (ইংরেজি ২০০৭ সাল) চালু হবে৷
প্রজ্ঞা সিং ঠাকুর
ব্যক্তিগত জীবন
ওনার জন্ম ১৯৭০ সালের ২রা ফেব্রুয়ারি। তার বাবা চন্দ্রপাল সিং মধ্যপ্রদেশের ভিন্ডে একটি আয়ুর্বেদিক চিকিৎসক এবং রাষ্ট্রীয় স্বয়ংসেবক সংঘের কর্মী ছিলেন। তিনি ছোট থেকেই টমবয় ধরনের ছিলেন ,ছোট চুল রাাখতেন এবং  ছেলেদের মত পোশাক পরতেেন। তাকে প্রায়শই 'বালক চেহারাযুক্ত মেয়ে' বলা হত। তিনি বাইক চালানো পছন্দ করতেন। এটি তার নামে নিবন্ধিত একটি মোটরসাইকেলের কারণেই মালেগাঁও বিস্ফোরণে তাকে গ্রেপ্তার করেছিল।
ক্যান্সারের চিকিৎসা
ডঃ রাম মনোহর লোহিয়া ইনস্টিটিউট অফ মেডিকেল সায়েন্সেস, লখনউয়ের কার্ডিওথোরাসিক ও ভাস্কুলার সার্জন ডাঃ এস এস রাজপুত বলেছেন যে ২০০৮ সালে তার ক্যান্সার পুনরুত্থান রোধ করতে দ্বিপক্ষীয় মাস্টেক্টোমি করা হয়েছিল, তিনি জানিয়েছিলেন যে তিনি তিনবার তার অপারেশন করেছিলেন। তার স্তনের ক্যান্সার নিরাময়ের জন্য তার উভয় স্তনকে সার্জিকভাবে মুছে ফেলার জন্য তিনি দুবার অপারেশন করেছিলেন। গরু প্রস্রাব ও পঞ্চগব্য ব্যবহারের কারণে তাঁর স্তন ক্যান্সার নিরাময় হয়েছে বলে তিনি সমালোচিত হয়েছিলেন।
রাজনৈতিক পেশা
তিনি লাহার কলেজে (ভিন্ড) পড়াশোনা করেছিলেন, যেখানে ১৯৯৩ সালে তিনি সংঘ পরিবারের ছাত্র সংগঠন অখিল ভারতীয় ছাত্র পরিষদে (এবিভিপি) যোগ দিয়েছিলেন। পরবর্তীকালে তিনি রাজ্য সচিবের পদে উন্নীত হন এবং ১৯৯৭ সালে এই সংগঠন ত্যাগ করেন। এর পরে, তিনি রাষ্ট্রবাদী সেনা এবং হিন্দু জাগরণ মঞ্চের হয়ে কাজ করেছিলেন । তিনি হিন্দু সংগঠন বজরং দলের মহিলা শাখা দুর্গা বাহিনীর সদস্যও ছিলেন। তিনি বন্দে মাতরম জন কল্যাণ সমিতির প্রতিষ্ঠাতা সদস্য, যা জাতীয় স্বয়ংসেবক সংঘের সাথে সংযুক্ত এবং সংঘ পরিবারের অন্তর্ভুক্ত একটি সংস্থা ।
প্রতিরক্ষা সম্পর্কিত সংসদীয় কমিটি
২০১৯ এর ২১ শে নভেম্বরে  সাধ্বী প্রজ্ঞা সিং ঠাকুরকে প্রতিরক্ষা বিষয়ক ২১ জন সদস্যের সংসদীয় পরামর্শক কমিটির একটি অংশ করা হয়েছে, যার নেতৃত্বে প্রতিরক্ষা মন্ত্রী রাজনাথ সিং রয়েছেন। সংসদে তার মন্তব্যের পরে, যেখানে তিনি নাথুরাম গডসে (গান্ধীর হত্যাকারী) কে দেশপ্রেমিক বলেছেন, বিরোধী দলের সদস্যরা তাকে সমালোচনা করেছিলেন। ২৮ নভেম্বর, তাকে প্রতিরক্ষা কমিটি এবং বিজেপি সংসদীয় দলের সভা থেকে বরখাস্ত করা হয়েছিল।
২০০৮ সালে মালাগাঁও বোমা হামলা
২০০৮ সালের মালাগাঁও বোমা হামলার পরে, যেখানে ছয় জন মারা গিয়েছিল এবং শতাধিক আহত হয়েছিল, ২০০৮ সালের অক্টোবরে সন্ত্রাসবাদের অভিযোগে ঠাকুরকে অন্যতম প্রধান আসামি হিসাবে গ্রেপ্তার করা হয়েছিল।
গ্রেপ্তার এবং বিচার
মুম্বাইয়ের অ্যান্টি টেররিস্ট স্কোয়াড (এটিএস) দাবি করেছে যে ২০০৬ সালের মুম্বাই ট্রেন বোমা হামলার প্রতিশোধ নিতে তিনি একটি দল গঠন করেছিলেন এবং বোমা বিস্ফোরণে তাঁর মোটরসাইকেলের ব্যবহার হয়েছিল। এই মোটরসাইকেলটি তাঁর গ্রেপ্তারের মূল প্রমাণ ছিল।
১৯৯৯ সালের ১৯ শে জানুয়ারী, মহারাষ্ট্র পুলিশ মালেগাঁও বিস্ফোরণের জন্য ৪০০০ পৃষ্ঠার চার্জশিট দায়ের করেছিল। এই অভিযোগপত্র অনুসারে লেফটেন্যান্ট কর্নেল প্রসাদ পুরোহিতকে বিস্ফোরক সরবরাহকারী প্রধান ষড়যন্ত্রকারী বলে দাবি করা হয়েছিল এবং ঠাকুর বিস্ফোরক লাগানো ব্যক্তিদের ব্যবস্থা করেছিলেন। দাবি করা হয়েছিল যে ২০০৮ সালের ১১ই এপ্রিল ঠাকুর ও পুরোহিত ভোপালে দেখা করেছিলেন যেখানে উভয়ই এই বিস্ফোরণে সহযোগিতা করার বিষয়ে একমত হন। তবে, ২০০৯ সালের জুলাই মাসে মহারাষ্ট্র কন্ট্রোল অব অর্গানাইজড ক্রাইম আইনের বিরুদ্ধে অভিযুক্ত অভিযোগগুলি তাঁর জন্য বাদ দেওয়া হয়েছিল কারণ  সংঘঠিত অপরাধ সিন্ডিকেটের সদস্য হিসাবে প্রমাণিত হননি।
স্বামী অসীমানন্দ তার অন-ক্যামেরা স্বীকারোক্তিতে ২০০৮ সালের মালাগাঁও, আজমির দরগাহ এবং সংঘাটা এক্সপ্রেস সন্ত্রাস বিস্ফোরণের অন্যতম প্রধান ষড়যন্ত্রকারী হিসাবে ওনার  নাম করেছিলেন।
জামিনের আবেদন
১২ মার্চ ২০১০ এর বম্বে উচ্চ আদালতের জামিনের ব‍্যাপারে আদেশকে চ্যালেঞ্জ করেছিলেন যে তার গ্রেপ্তার সংবিধানের  ধারা 22 এর হুকুম (1) এবং 22 (2) লঙ্ঘন হয়েছে কারণ ফৌজদারি কার্যবিধির কোড 167 (2) অনুযায়ী ৯০  দিনের মধ্যে কোনো চার্জশিট  করা হয় নি। তিনি আরও  যুক্তি দিয়েছিলেন যে তাকে মহারাষ্ট্র পুলিশের সন্ত্রাসবিরোধী স্কোয়াড (এটিএস) ২০০৮  সালের ১০ অক্টোবর সুরাত থেকে গ্রেপ্তার করেছিল, কিন্তু তাকে ২৪ অক্টোবর ম্যাজিস্ট্রেটের সামনে আনা হয়েছিল এবং এই ১৪ দিনের জন্য তাকে অবৈধ আটক করা হয়েছে যা ২২ অনুচ্ছেদ (২) লঙ্ঘন করেছে । ২৩ সেপ্টেম্বর ২০১১-তে সুপ্রিম কোর্ট জামিনের আবেদন খারিজ করে দেয়। তার আবেদন খারিজ করে বিচারপতি জেএম পঞ্চাল ও বিচারপতি এইচ এল গোখলে বেঞ্চ বলেছেন, "আবেদনকারীর বক্তব্য যে তিনি ২০০৮ সালের ১০ ই অক্টোবর গ্রেপ্তার হয়েছিলেন এবং তখন থেকেই তিনি পুলিশ হেফাজতে ছিলেন এটা আদালতে সত্যই ভুল বলে প্রমাণিত হয়েছে। আপিলকারীকে ২৩ শে অক্টোবর, ২০০৮ এ গ্রেপ্তার করা হয়েছিল এবং তার ২৪ ঘণ্টার মধ্যে, ২৪ অক্টোবর, ২০০৮ এ তাকে চিফ জুডিশিয়াল ম্যাজিস্ট্রেট নাসিকের সামনে হাজির করা হয়। এই হিসাবে, সংবিধানের 22 (2) বা সিআরপিসির ধারা 167 এর কোনও লঙ্ঘন নেই। "
২০১২ সালে তিনি স্বাস্থ্য সংক্রান্ত কারণে বোম্বে হাইকোর্টে জামিনের আবেদন করেছিলেন, দাবি করে যে তৃতীয় স্তরের স্তন ক্যান্সারে আক্রান্ত হয়েছেন। ৯ ই আগস্ট, ২০১২তে, তিনি তার আবেদন প্রত্যাহার করলেন।
২০১৪ সালে তিনি আবার বোম্বে হাইকোর্টে জামিনের আবেদন করেছিলেন যা প্রত্যাখ্যান করা হয়েছিল।
২০১৭ সালের এপ্রিলে তার স্বাস্থ্যের ভিত্তিতে বম্বে উচ্চ আদালত জামিন মঞ্জুর করে, অভিযোগ ড্রপ নিম্নলিখিত MCOCA বিশেষ অধ্যায় দ্বারা ন্যাশনাল ইনভেস্টিগেশন এজেন্সি র অধীনে। তিনি বর্তমানে বেআইনি ক্রিয়াকলাপ (প্রতিরোধ) আইনের অধীনে একাধিক অভিযোগের জন্য বিচারের অধীনে রয়েছেন।
বিতর্ক
২০২০ সালের জুলাই এ তিনি আবার লাইমলাইটে চলে আসেন তার একটি মন্তব্য এর কারণে সেটা হলো হনুমান চল্লিশা পড়লে কোভিড১৯ থেকে মুক্তি পাওয়া যাবে।.
ওয়াহাবি আন্দোলন
ওয়াহাবী আন্দোলন (আরবীঃ وهابية ওয়াহাবিয়াহ) হচ্ছে ধর্মীয় আন্দোলন বা ইসলামের একটি শাখাগোষ্ঠী যা অর্থোডক্স, ধর্মের দিক থেকে অতিচরমপন্থী,"  বিশুদ্ধবাদী,"  একেশ্বরবাদীর উপাসনার জন্য ইসলামী পূনর্জাগরণ,  চরমপন্থী আন্দোলন  ইত্যাদি নামে পরিচিত। ইবনে তাইমিয়া এবং আহমাদ ইবনে হান্বাল এর শিক্ষায় উদ্ধুদ্ধ হয়ে এই মতবাদে বিশ্বাসীরা ইসলামের মূলধারা থেকে বিচ্যুতদেরকে  কোরআন ও হাদিসের বর্ণিত পথে ফিরিয়ে নিয়ে যেতে চায়।
বিশ্বের ওয়াহাবী মতবাদে বিশ্বাসীদের মধ্যে সংখ্যাগরিষ্ঠ অংশ কাতার, সংযুক্ত আরব আমিরাত এবং সৌদি আরবে বাস করে। সৌদি আরবের ২২.৯%, কাতারের ৪৬.৮৭%, আমিরাতের ৪৪.৮%, বাহরাইনের ৫.৭%, কুয়েতের ২.১৭% জনগণ ওয়াহাবী পন্থী। সৌদি আরবের ওয়াহাবী পন্থী লোকের বেশীর ভাগ নজদ (রিয়াদ) অঞ্চলে বাস করে। সৌদি আরব, কাতার, শারজাহ এবং রাস আল খাইমাহ তে ইসলামের অফিশিয়াল সংস্করণ হচ্ছে ওয়াহাবী মতবাদ।
নামকরণ
Muhammad ibn ʿAbd al-Wahhab (আরবি: محمد بن عبد الوهاب‎‎;বাংলায়: মুহাম্মদ ইবনে আব্দুল ওয়াহাব) (জন্ম ১৭০৩ খ্রিস্টাব্দে, মৃত্যু ১৭৯২ খ্রিস্টাব্দে) একজন ইসলামিক সালাফি পণ্ডিত এবং ওয়াহাবি আন্দোলনের প্রতিষ্ঠাতা।তাঁর জন্ম নজদ প্রদেশে (বর্তমান রিয়াদ)।মূলত তাঁর নামানুসারে এই আন্দোলনের নাম হয়েছে।
ভারতীয় উপমহাদেশে বিস্তার
কেউ কেউ মনে করেন ভারতে উত্তর প্রদেশের সৈয়দ আহমদ বেরলভি মক্কায় হজ করতে গিয়ে আবদুল ওয়াহাবের সংস্পর্শে এসে প্রভাবিত হন এবং তিনি ভারতে ফিরে এসে ওয়াহাবি অন্দোলনের অনুকরণে ভারতে ধর্মসংষ্কার কার্যক্রম শুরু করেন। যদি ও এই বিষয়ে কোনো প্রমাণ পাওয়া যায় না। অধিকাংশ ঐতিহাসিকদের মতে, সৈয়দ আহমেদ ব্রেলবী শিখদের বিরুদ্ধে লড়াই করেছিলেন এবং শিখদের সাথে ইংরেজদের সুসম্পর্ক ছিল। পরবর্তীতে ইংরেজরা শিখদের সাথে সমন্বয় করে তাঁকে ওহাবী মতবাদ প্রচারের সাথে যুক্ত হওয়ার ভুয়া ইতিহাস তৈরি করে। বিভিন্ন ঐতিহাসিকদের মতে, ভারতে ওহাবী মতবাদের প্রচার করেছিল মাজহাব বিরোধী আহলে হাদিস আকিদার অনুসারীরা।
সমালোচনা
২০১৮ সালের ২২ মার্চ যুক্তরাষ্ট্রে সফরে দ্য ওয়াশিংটন পোস্টকে দেওয়া সৌদি প্রিন্স ডিনাইস কুশনার ইজ ইন হিজ পকেট শীর্ষক ৭৫ মিনিটের এক সাক্ষাৎকারে মুহাম্মদ বিন সালমান বলেন, স্নায়ুযুদ্ধের সময় পশ্চিমা দেশগুলোর অনুরোধে তৎকালীন সোভিয়েত ইউনিয়নকে মোকাবেলায় সৌদি আরব মুসলিম দেশগুলোতে ওয়াহাবি মতবাদ বিস্তারে অর্থায়ন করে।এর লক্ষ্য ছিল, মুসলিম বিশ্বে প্রভাব বিস্তারের লড়াইয়ে পশ্চিমাদের জয়লাভ করা। রাশিয়াভিত্তিক স্পুটনিক নিউজ, আরটিসহ বিশ্বের আরো কয়েকটি গণমাধ্যমে এ খবর প্রকাশিত হয়।
অ্যাভেঞ্জার্স: এজ অব আলট্রন
অ্যাভেঞ্জার্স: এজ অব আলট্রন চলচ্চিত্রটি মার্ভেল কমিকস সুপার হিরো টিমের উপর ভিত্তি করে ২০১৫ সালে নির্মিত হয়। চলচ্চিত্রটির চিত্রনাট্য রচনা ও পরিচালনা করেছেন জশ হেডন। ছবিটি ২০১১ সালের দ্য অ্যাভেঞ্জার্স ছবির সিক্যুয়াল এবং মার্ভেল সিনেম্যাটিক ইউনিভার্সের একাদশতম চলচ্চিত্র। অ্যাভেঞ্জার্স চলচ্চিত্রের ব্যাপক সফলতার পর ২০১২ সালের মে মাসে এর দ্বিতীয় সিক্যুয়াল নির্মাণ করার কথা ঘোষণা করা হয়। চলচ্চিত্রটিতে মানব জাতির অস্তিত্ব রক্ষার জন্য অ্যাভেঞ্জারদের সাথে কৃত্তিম বুদ্ধিমত্তা সম্পন্ন রোবট আলট্রনের যুদ্ধ বাধে। ছবিটি মূলত ইংল্যান্ডের সুরিতে অবস্থিত শেপার্টন স্টুডিওসে দৃশ্যায়ন করা হয়। এছাড়াও অল্প কিছু দৃশ্য ইতালি, দক্ষিণ কোরিয়া, বাংলাদেশ এর চিটাগাং সিপার্ড, নিউ ইয়র্ক এবং ইংল্যান্ডের বিভিন্ন জায়গায় ধারণ করা হয়েছে।
কুশীলব
রবার্ট ডাউনি জুনিয়র, ক্রিস হেমসওর্থ, মার্ক রাফেলো, ক্রিস ইভানস, স্কারলেট জোহানসন ,ক্লাউডিয়া কিম, জেরেমি রেনার সহ আরও অনেকে।
লিথোফিলা রেডিক্যাটা
লিথোফিলা রেডিক্যাটা (Lithophila radicata) অ্যামারান্থাসি পরিবারের অন্তর্ভুক্ত একটি উদ্ভিদ প্রজাতি। এটি ইকুয়েডরের অধিস্থানীয় বা এন্ডেমিক উদ্ভিদ।
আমিন উদ্দিন মৃধা
আমিন উদ্দিন মৃধা একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের উদ্ভিদবিজ্ঞান বিভাগের অবসরপ্রাপ্ত অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য।
জন্ম
মৃধা পাবনার বেড়া উপজেলায় জন্মগ্রহণ করেন।
শিক্ষাজীবন
আমিন উদ্দিন মৃধা রাজবাড়ী সরকারী উচ্চ বিদ্যালয় থেকে মাধ্যমিক ও বাংলাদেশ কৃষি বিশ্ববিদ্যালয়ের অধীনে উচ্চমাধ্যমিক (সমমান) পাস করেন। তিনি বাংলাদেশ কৃষি বিশ্ববিদ্যালয় থেকে ১৯৭২ সালে কৃষিতে বিএসসি (সম্মান) ও ১৯৭৫ সালে এমএসসি ডিগ্রি লাভ করেন। লন্ডন বিশ্ববিদ্যালয় থেকে ১৯৮৩ সালে তিনি পিএইচডি ডিগ্রি অর্জন করেন। এই ডিগ্রি অর্জনের জন্য ইম্পেরিয়াল কলেজ লন্ডনে অধ্যয়ন করায় তাকে ডিপ্লোমা অব দ্য ইম্পেরিয়াল কলেজ (ডিআইসি) প্রদান করা হয়।
কর্মজীবন
কর্মজীবনে তিনি অধ্যাপনার পাশাপাশি চট্টগ্রাম বিশ্ববিদ্যালয়ের সিনেট ও একাডেমিক কাউন্সিলের সদস্য, উদ্ভিদবিজ্ঞান বিভাগের প্রধানসহ বিভিন্ন গুরুত্বপূর্ণ দায়িত্ব পালন করেন।
আমিন উদ্দিন মৃধা ২০০৮ থেকে ২০০৯ সাল পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
গবেষণাকর্ম ও প্রকাশনা
জাতীয় ও আন্তর্জাতিক জার্নালে তার প্রায় ২০০টি গবেষণাপত্র প্রকাশিত হয়েছে। দেশে-বিদেশে বিভিন্ন সম্মেলনে তিনি গবেষণাপত্র উপস্থাপন করেছেন। উল্লেখযোগ্য সংখ্যক পিএইচডি ও এমএস পর্যায়ের শিক্ষার্থীর গবেষণা তত্ত্বাবধান করার অভিজ্ঞতা রয়েছে তার। এছাড়া বিভিন্ন জার্নালের সম্পাদক ও রিভিউয়ার হিসেবেও দায়িত্ব পালন করেন তিনি।
পুরস্কার ও সম্মাননা
মৃধা বহু পুরস্কার ও সম্মাননা লাভ করেছেন। উচ্চশিক্ষা ও গবেষণার জন্য তিনি আটটি আন্তর্জাতিক ফেলোশিপ লাভ করেন।
বিল অ্যালে
উইলিয়াম এডওয়ার্ড অ্যালে (Bill Alley; জন্ম: ৩ ফেব্রুয়ারি, ১৯১৯ - মৃত্যু: ২৪ নভেম্বর, ২০০৪) সিডনির হর্নসবি এলাকায় জন্মগ্রহণকারী বিখ্যাত অস্ট্রেলীয় প্রথম-শ্রেণীর ক্রিকেট তারকা ও আম্পায়ার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলে খেলার পাশাপাশি প্রথম-শ্রেণীর ইংরেজ কাউন্টি ক্রিকেটে সমারসেটের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করতেন বিল অ্যালে।
সমগ্র খেলোয়াড়ী জীবনে ৪০০টি প্রথম-শ্রেণীর খেলায় অংশগ্রহণের সুযোগ পেয়েছেন। তবে, আন্তর্জাতিক ক্রিকেট অঙ্গনে টেস্ট ক্রিকেটে অংশ নেয়ার সুযোগ ঘটেনি বিল অ্যালের। প্রথম-শ্রেণীর ক্রিকেটে নিউ সাউথ ওয়েলস, সমারসেট ও কমনওয়েলথ একাদশের সদস্য ছিলেন তিনি।
ঘরোয়া ক্রিকেট
অস্ট্রেলিয়ায় অবস্থানকালীন ক্রিকেটের পাশাপাশি মুষ্টিযুদ্ধেও তিনি তার স্বীয় প্রতিভার দ্যুতি ছড়িয়েছেন। ২৮টি খেলায় অপরাজিত ছিলেন। তবে, ক্রিকেট অনুশীলনীতে মাথায় আঘাত পেলে তিনি মুষ্টিযুদ্ধে অংশগ্রহণ করা থেকে বিরত থাকেন। মুষ্টিযুদ্ধে অংশগ্রহণের কারণে ক্রিকেট খেলায় বিঘ্নের সৃষ্টি হয়। এছাড়াও, দ্বিতীয় বিশ্বযুদ্ধ শুরু হলে ৬ বছর ক্রিকেট খেলায় অংশগ্রহণ না হবার দৃশ্যও পর্যবেক্ষণ করেন তিনি।
অস্ট্রেলীয় অধিনায়ক ডন ব্র্যাডম্যানের উদ্দীপনায় টেস্ট খেলার দিকে আগ্রহী হয়ে উঠেন। কিন্তু, চোয়ালের আঘাতের কারণে এ সুযোগ নষ্ট হয়ে যায় তার। ফলশ্রুতিতে, নিউ সাউথ ওয়েলস ত্যাগ করে ইংল্যান্ডের ল্যাঙ্কাশায়ারে চলে যান।
কাউন্টি ক্রিকেট
১৯৪৮ সালে ল্যাঙ্কাশায়ার লীগে কোলন ক্রিকেট ক্লাবে ৫ বছর খেলেন। লীগের ইতিহাসে প্রথম খেলোয়াড় হিসেবে ধারাবাহিকভাবে পাঁচ মৌসুমে সহস্রাধিক রান তুলেন তিনি।
কোলনে ৫ বছর অতিবাহিত করার পর ঐ সময়ের বিদেশী খেলোয়াড়দের ইংল্যান্ডে আবাসকালীন শর্তপূরণে প্রথম-শ্রেণীর খেলায় অংশ নেয়ার সুযোগ লাভ করেন। কোলন থেকে ব্ল্যাকপুল সিসিতে চলে যান ও নব প্রবর্তিত নর্দার্ন লীগে খেলে ১৯ সেঞ্চুরি হাঁকান।
ব্ল্যাকপুলের পেশাদার খেলোয়াড় হিসেবে বিশ্বের যে-কোন প্রথম-শ্রেণীর ক্রিকেটারের তুলনায় অধিক অর্থ উপার্জন করতে থাকেন। ল্যাঙ্কাশায়ারের প্রত্যেক লীগ দলে একজন পেশাদার খেলোয়াড়কে অর্থ প্রদান করা হতো। এক পর্যায়ে ৩৮ বছর বয়সে ১৯৫৭ সালে বিল অ্যালে সমারসেটে যোগদানের চেষ্টা চালিয়ে সফল হন। শুরুতে ৩ বছরের চুক্তিনামা হলেও ব্ল্যাকপুল কর্তৃপক্ষ তা মানতে রাজী ছিল না।
সমারসেটের পক্ষে ৩৫০টি প্রথম-শ্রেণীর খেলায় অংশ নেন ও ৪৯ বছর বয়সে সর্বশেষ খেলাটিতে তার সম্পৃক্ততা ছিল। ১৯৬১ সালে ৪২ বছর বয়সে তার সেরা মৌসুম অতিবাহিত হয়। সমারসেটের পক্ষে তিন সহস্রাধিক রান তুলেন। একটি খেলায় সমারসেটের সংগৃহীত ৩১১ রানের মধ্যে তিনি একাই করেন ব্যক্তিগত সর্বোচ্চ অপরাজিত ২২১ রান। ঐ একই মৌসুমে সফরকারী অস্ট্রেলিয়া একাদশের বিপক্ষে অনুষ্ঠিত খেলায় তিন শতাধিক রান করেছিলেন। প্রথম ইনিংসে অপরাজিত ১৮৪ রান করার পর দ্বিতীয় ইনিংসে অপরাজিত ১৩৪ রান তুলেন। ১৯৬১ সালে সমারসেটের পক্ষে ১০টি সেঞ্চুরি করেন বিল অ্যালে। তার এ কাউন্টি রেকর্ডটি ত্রিশ বছর টিকেছিল।
১৯৬২ সালে ১,৯০০ রানেরও অধিক সংগ্রহ করেন ও পাশাপাশি ১১২ উইকেট পান। ঐ সালে কেন ব্যারিংটন, পিটার মে ও বার্নি কনস্টেবলের ন্যায় প্রথিতযশা ব্যাটসম্যান সমৃদ্ধ শক্তিধর সারে দলের বিপক্ষে ৮/৬৫ বোলিং পরিসংখ্যান গড়েন। তার এ বোলিং পরিসংখ্যানটি ব্যক্তিগত সেরা ছিল।
অর্জনসমূহ
বিল অ্যালে অল-রাউন্ডার ছিলেন। বামহাতি ব্যাটসম্যান হিসেবে ৩১.৮৮ গড়ে ১৯,৬১২ রান তুলেন। ডানহাতি মিডিয়াম-ফাস্ট বোলিং করে ২২.৬৮ গড়ে ৭৬৮ উইকেট পেয়েছেন তিনি। ফিল্ডার হিসেবে ২৬৭টি ক্যাচ তালুবন্দী করেছেন। সর্বশেষ ব্যাটসম্যান হিসেবে এক ইংরেজ মৌসুমে ৩,০০০ রান তুলেছেন। মাত্র আটজন ব্যাটসম্যানের একজন হিসেবে এক ইংরেজ মৌসুমে ৩০০০ রানের মাইলফলক স্পর্শ করেন। ঐ মৌসুম শেষে ইংল্যান্ড ও অস্ট্রেলীয় টেস্ট ক্রিকেটারদের পাশ কাটিয়ে প্রথম-শ্রেণীর গড়ে শীর্ষস্থান দখল করেন।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৬২ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। অনেক ব্যক্তিই তার প্রকৃত বয়স নিয়ে সন্দেহ প্রকাশ করতো। ১৯৬২ সালে বর্ষসেরা পুরস্কার প্রদানের প্রাক্কালে ডেনিস কম্পটন মন্তব্য করেন যে, ‘লেখা রয়েছে যে, আপনার বয়স মাত্র ৪৩ বছর। যদি আপনার বয়স ৪৩ হয়, তাহলেতো আমি এখনো তোয়ালে পরিহিত শিশুমাত্র।’ ৫ বছর পূর্বেই ১৯৫৭ সালে কম্পটন খেলোয়াড়ী জীবন থেকে অবসর নেন ও একই বছরে বিল অ্যালে ইংরেজ প্রথম-শ্রেণীর ক্রিকেটে যাত্রা শুরু করেন।
আম্পায়ারিত্ব
ক্রিকেট খেলায় অংশগ্রহণ থেকে বিরত থাকার পর পরবর্তী ১৬ বছর প্রথম-শ্রেণীর ক্রিকেট খেলায় আম্পায়ারের দায়িত্ব পালন করেন। এছাড়াও, ১০টি টেস্ট ও ৯টি একদিনের আন্তর্জাতিক খেলা পরিচালনা করেছেন তিনি।
ব্যক্তিগত জীবন
ইংল্যান্ডের ওয়েস্ট কান্ট্রি এলাকাকে মনে-প্রাণে ভালোবেসে ফেলেন। ফলশ্রুতিতে ক্রিকেট খেলা থেকে অবসর গ্রহণের পর নিজ মাতৃভূমি অস্ট্রেলিয়ায় প্রত্যাবর্তন না করে সেখানেই বসবাস করতে থাকেন।
ইংল্যান্ডের উত্তরাঞ্চলে ক্রিকেট খেলায় অংশগ্রহণকালীন বেটি নাম্নী এক রমণীর সাথে ভালোবাসার সম্পর্ক গড়ে উঠে ও পরবর্তীতে তাদের সম্পর্ক প্রণয়ে রূপান্তরিত হয়। এ সংসারে দুই পুত্র সন্তান ছিল। তবে সন্তান প্রসবকালীন প্রথম স্ত্রী মৃত্যুবরণ করে। এক সন্তান সেনাবাহিনীতে চাকুরীকালীন মৃত্যুমুখে পতিত হয়। ২৪ নভেম্বর, ২০০৪ তারিখে ৮৫ বছর বয়সে সমারসেটের টনটনে বিল অ্যালের দেহাবসান ঘটে।
এরকোলানো
এরকোলানো (ইতালীয়: Ercolano), ইতালির কাম্পানিয়া অঞ্চলের আধুনিক নেপলসের (নাপোলি) প্রদেশ একটি শহর এবং পৌরসভা। ৭৯ খ্রিস্টাব্দের ভিসুভিয়াস আগ্নেয়গিরি উৎক্ষিপ্ত পদার্থ দ্বারা রেসিনার মধ্য যুগের শহর তৈরি করা হয়েছে যা যা প্রাচীন হেরকুলেনিয়াম শহরকে ধ্বংস করেছিল ।
ওলন্দাজ বিদ্রোহ
ওলন্দাজ বিদ্রোহ (Dutch Revolt, Eighty Years' War বা the Revolt of the Netherlands (১৫৬৮ —১৬৪৮) ছিল স্পেনীয় সাম্রাজ্যের বিরুদ্ধে নিম্ন দেশসমূহের সফল বিদ্রোহ। এর সূত্র ধরে স্বাধীন ওলন্দাজ প্রজাতন্ত্রের জন্ম হয়। স্বাধীন প্রজাতন্ত্রের প্রথম নেতা ছিলেন ভিলেম ভান ওরানিয়ে (Willem van Oranje)। পরবর্তীতে তার বংশধর ও আত্মীয়েরা এই প্রজাতন্ত্রের নেতৃত্ব দেন। ওলন্দাজ বিদ্রোহের ফলে উদ্ভূত প্রজাতন্ত্রটি ছিল ইউরোপের সবচেয়ে প্রথম প্রজাতন্ত্রগুলির একটি, যদিও পরে এটি একটি রাজতন্ত্রে পরিণত হয়।
স্পেন শুরুর দিকে বিদ্রোহটি দমিয়ে রাখতে সক্ষম হয়েছিল। কিন্তু ১৫৭২ সালে বিদ্রোহীরা ব্রিয়েল শহর দখল করে এবং এর ফলে বিদ্রোহ আবার মাথাচাড়া দিয়ে ওঠে। উত্তরের ওলন্দাজ প্রদেশগুলি প্রথমে কার্যত, ও পরে ১৬৪৮ সালে আইনত স্বাধীন হয়। এই বিপ্লব চলাকালে ওলন্দাজ প্রজাতন্ত্র সামুদ্রিক বাণিজ্যের বদৌলতে একটি ঔপনিবেশিক বিশ্ব শক্তিতে পরিণত হয় এবং দেশটিতে অর্থনৈতিক, বৈজ্ঞানিক ও সাংস্কৃতিক সমৃদ্ধি ঘটে।
দক্ষিণের ওলন্দাজ প্রদেশগুলি (বর্তমানে বেলজিয়াম, লুক্সেমবুর্গ ও উত্তর ফ্রান্সে পড়েছে) স্পেনীয় শাসনের অধীনে থাকে। স্পেনীয়দের কঠোর শাসনের কারণে দক্ষিণের অনেক অর্থনৈতিক, বুদ্ধিবৃত্তিক ও সাংস্কৃতিক ব্যক্তিত্ব পালিয়ে উত্তরে চলে যান। ১৬৪৮ সালে বিদ্রোহের অবসানের পর দক্ষিণ নেদারল্যান্ডের বেশির ভাগ এলাকা ফ্রান্সের অধীনে চলে যায়।
ডিমলা রাণী বৃন্দারাণী সরকারি উচ্চ বিদ্যালয়
ডিমলা রাণী বৃন্দারাণী সরকারি উচ্চ বিদ্যালয় নীলফামারী জেলার ডিমলা উপজেলার একটি সরকারি মাধ্যমিক বিদ্যালয়। এটি ডিমলা আর বি আর স্কুল বা ডিমলা আর বি আর সরকারি উচ্চ বিদ্যালয় নামেও পরিচিত। এটি বর্তমানে একটি বালক উচ্চ বিদ্যালয়। বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। এর বর্তমান প্রধান শিক্ষক হলেন মো ঃ মাহফুজুল হক ।
ইতিহাস
ডিমলা রাণী বৃন্দারাণী বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। ১৯৮৫ খ্রিষ্টাব্দে এটি জাতীয়করণ করা হয়।
ভর্তি প্রক্রিয়া
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়।
জিন মরিসন
জিন অ্যান্টনি "রকি" মরিসন (জন্ম ১৯৫৮) ছিলেন একজন প্রতারক ফরেনসিক গোয়েন্দা, যিনি তিন দশকেরও বেশি সময় ধরে ইংল্যান্ডের গ্রেটার ম্যানচেস্টারের হাইড এলাকায় ডক্টর জিন মরিসন নামে কাজ করেছেন।
বিচার ও কারাদণ্ড
আদালতে উপস্থিত হয়ে, তিনি পুরো বিচারের সময় ডাক্তার হিসাবে উল্লেখ করার জন্য জোর দিয়েছিলেন, এবং বিচারের পুরো প্রক্রিয়া জুড়ে জুরিদের অনেক অনুষ্ঠানে হাসি থামাতে হয়েছিল। মরিসন দুটি অভিযোগের দোষ স্বীকার করেন এবং বাকি ২৩টির মধ্যে ২০টিতে দোষী সাব্যস্ত হন; তাকে পাঁচ বছরের কারাদণ্ড দেওয়া হয়েছিল, পুলিশ পরামর্শ দিয়েছিল যে মরিসন মুক্তির পরে তার ফরেনসিক সার্ভিসে যোগদান করতে পারবেন।
সিকিম স্বাধীন দল
সিকিম স্বাধীন দল (ইংরেজি: সিকিম ইন্ডিপেন্ডেন্স পার্টি) ছিল সিকিমের একটি রাজনৈতিক দল। দলটি নামগে সেরিং এবং কাজী লেন্দুপ দর্জি দ্বারা প্রতিষ্ঠিত ও নেতৃত্বে ছিল। পরবর্তীতে দলের সভাপতির দায়িত্ব পালন করেন। দলটি নভেম্বর ১৯৫৮ সালের নির্বাচনের আগে চালু করা হয়েছিল, যা সিকিম রাজ্য কংগ্রেস থেকে বিভক্ত হয়ে গঠিত হয়েছিল। দলটি সাম্প্রদায়িক নির্বাচন ব্যবস্থা বাতিলের আহ্বান জানিয়েছে। কাজী লেন্ডুপ দরজি ১৯৫৮ সালের নভেম্বরের নির্বাচনে প্রতিদ্বন্দ্বিতা করেছিলেন, কিন্তু তার আসন হারান। সব মিলিয়ে স্বতন্ত্র দল নির্বাচনে একক আসন জিতেছে (একটি ভুটিয়া - লেপচা আসন)।
স্বাধীন দল সিকিম ন্যাশনাল পার্টি, সিকিম রাজ্য কংগ্রেস এবং তফসিলি জাতি লীগের সাথে মেল্লিতে ২৪-২৫ সেপ্টেম্বর, ১৯৫৯ সালে অনুষ্ঠিত একটি সম্মেলনে অংশ নেয়। সম্মেলনে পূর্ণাঙ্গ দায়িত্বশীল সরকারের দাবি জানানো হয়।
১৯৬০ সালের মে মাসে কাজী লেন্দুপ দর্জি একটি নতুন দল, সিকিম জাতীয় কংগ্রেস প্রতিষ্ঠা করেন।
তাভিসুপ্লেবা
তাভিসুপ্লেবা (თავისუფლება) জর্জিয়ার জাতীয় সঙ্গীত। রক্তপাতহীন রোজ বিপ্লবের মাধ্যমে সরকার উচ্ছেদ এবং জাতীয় প্রতীক পরিবর্তনের কয়েক মাস পরে ২৩শে এপ্রিল, ২০০৪ সালে জর্জিয়া নতুন জাতীয় পতাকা, জাতীয় সঙ্গীত এবং কোট অফ আর্মস গৃহীত করা হয়। সঙ্গীতটি জর্জিয়ান রচয়িতা জাকারি (জাকারিয়া) পালিয়াশভিলি (ზაქარია ფალიაშვილი, ১৮৭১–১৯৩৩) এর, জর্জিয়ান অপেরা আবেসালোম দা এতেরি এবং দাইসি ("দিবাবসান") থেকে নেওয়া হয়। ইওসিফ কেচাকমাডজে (იოსებ კეჭაყმაძე) একে সঙ্গীতে অভিযোজিত করেন এবং গানের কথা ডেভিড মাগ্রাডজে (დავით მაღრაძე) দ্বারা গঠিত হয়।
ডিঙ্গকো সিং
অর্জনসমূহ
নাঙ্গাঙ্গোম ডিঙ্গকো সিং, সাধারণত 'ডিংকো সিং' নামে পরিচিত তিনি একজন ভারতীয় মুষ্টিযোদ্ধা এবং ভারতের অন্যতম সেরা বক্সার হিসাবে বিবেচিত। ১৯৯৭ সালে তিনি ব্যাঙ্ককের কিং কাপ জিতেছিলেন এবং ১৯৯৮ সালে ব্যাংকক এশিয়ান গেমসে ৫৪ কেজি বিভাগে স্বর্ণ জিতেছিলেন। তিনি ভারতীয় নৌবাহিনীর একজন সার্ভিস কর্মী। ১৯৯৮ সালে থাইল্যান্ডের ব্যাংকক এশিয়ান গেমসে বক্সিং ইভেন্টে স্বর্ণপদক অর্জনের জন্য তিনি সুপরিচিত।
ব্যক্তিগত জীবন
তিনি ১৯৭৯ সালের ১লা জানুয়ারি মণিপুরের পূর্ব ইম্ফল জেলার সেকতা নামে প্রত্যন্ত গ্রামে খুব দরিদ্র পরিবারে জন্মগ্রহণ করেছিলেন। ডিংকোকে জীবনের প্রথম থেকেই প্রতিকূলতার বিরুদ্ধে লড়াই করতে হয়েছিল এবং অনাথআশ্রমে বড় হয়েছিলেন তিনি। বক্সিং থেকে অবসর নেওয়ার পরে তিনি ভারতীয় নৌসেনার অফিসার রূপে কাজ করতেন। ২০১৭ সালে লিভার ক্যান্সারে আক্রান্ত হন তিনি। দীর্ঘ রোগভোগের পরে মাত্র ৪২ বছর বয়সে ২০২১ সালের ১০ই জুন শেষ নিঃশ্বাস ত্যাগ করেন ভারতের এই অসাধারণ বক্সার।
আন্তর্জাতিক বক্সিং
১৯৯৭ সালে তিনি আন্তর্জাতিক বক্সিংয়ের অঙ্গনে আত্মপ্রকাশ করেছিলেন এবং থাইল্যান্ডের ব্যাংককে অনুষ্ঠিত ১৯৯৭ এর কিং কাপ জিতেছিলেন। টুর্নামেন্ট জেতার পাশাপাশি ডিংকো সিংকেও এই টুর্নামেন্টের সেরা বক্সার হিসাবে ঘোষণা করা হয়েছিল।
সুবর্ণ সুযোগ
তিনি ১৯৯৮ সালে ব্যাংককের এশিয়ান গেমসে অংশ নিয়ে ভারতীয় বক্সিং দলের জন্য নির্বাচিত হয়েছিলেন। অজানা কারণে তাকে শেষ মুহুর্তে দল থেকে বাদ দেওয়া হয়েছিল এবং এই ঘটনায় ডিঙ্গকো ভেঙে পড়েন। অবশেষে তিনি নির্বাচিত হন এবং ইভেন্টটি তার ক্যারিয়ারের শীর্ষস্থানীয় হিসাবে প্রমাণিত হয়েছিল কারণ তিনি ৫৪ কেজি ব্যান্টমওয়েট বিভাগে স্বর্ণপদক জয়ের মাধ্যমে ইতিহাস সৃষ্টি করেছিলেন।
পুরস্কার ও সম্মান
বক্সিং খেলাধুলায় তাঁর শ্রেষ্ঠত্ব এবং তাঁর নিরন্তর প্রচেষ্টা ও নিষ্ঠার দ্বারা জাতির প্রতি তাঁর অসাধারণ অবদানের স্মরণে তাকে ১৯৯৯ সালে মর্যাদাপূর্ণ অর্জুন পুরস্কার এবং পরে ২০১৩ সালে দেশের চতুর্থ সর্বোচ্চ অসামরিক পুরস্কার পদ্মশ্রী পুরস্কারে ভূষিত করা হয়েছিল।
সুলতান সুলাইমান
সুলতান সুলাইমান (উসমানীয় তুর্কি ভাষায়: سليمان اوّل- (সুলাইমান-ই আউওয়াল), ছিলেন উসমানীয় সাম্রাজ্যের দশম এবং সবচেয়ে দীর্ঘকালব্যাপী শাসনরত প্রভাবশালী সুলতান, যিনি ১৫২০ সাল থেকে ১৫৬৬ সালে মৃত্যুর আগ পর্যন্ত উসমানীয় সাম্রাজ্য শাসন করেন। পশ্চিমা বিশ্বে তিনি সুলাইমান দ্য ম্যাগনিফিসেন্ট নামে, তুরস্কে কানুনি সুলতান নামে এবং আরব বিশ্বে সুলাইমানিল মুহতাশাম নামে পরিচিত। সুলতান সুলায়মান ১৪৯০ সালের ২১ আগস্টে পিতা সুলতান সেলিমের ঔরসে ট্রাবোজন প্রাসাদে জন্মলাভ করেন।
তিনি উসমানীয় সাম্রাজ্যের পুরাতন নীতিমালাগুলো পুনরায় সম্পূর্ণ্রূপে নবীণকরণ করেছিলেন বলে তুরস্কে তাকে বলা হয় কানুনি সুলতান (سليمان القانوني)। সুলতান সুলাইমান ষোড়শ শতাব্দীর ইউরোপে একজন বিশিষ্ট সাম্রাজ্যাধিপতি হিসেবে স্থান লাভ করেন, যার শাসনামলে উসমানীয় খেলাফতের সামরিক, রাজনৈতিক ও অর্থনৈতিক শক্তির ব্যাপক বিস্তার ঘটে। সুলতান সুলাইমানের সেনাবাহিনী পূর্ণ রোমান সাম্রাজ্য এবং সুবিশাল হাঙ্গেরির পতন ঘটায়। সুলতান সুলাইমান পারস্যের সাফাভি রাজবংশের শাহ প্রথম তাহমাসবের বিরুদ্ধে যুদ্ধ পরিচালনা করেন এবং মধ্য প্রাচ্যের বেশির ভাগ অঞ্চল দখল করে নেন। তিনি উত্তর আফ্রিকায় আলজেরিয়া ও লিবিয়া সহ বড় বড় অঞ্চলগুলো দখল করেন। তার শাসনামলে তার অধীনস্থ কাপুদান পাশা (নৌ-সেনাপতি) খিজির খাইরুদ্দিন বারবারোসা, স্পেনের অ্যাডমিরাল আন্দ্রে দোরিয়ার নেতৃত্বে সম্মিলিত খ্রিস্টান বাহিনীর বিরুদ্ধে ১৫৩৮ সালে প্রিভিজার যুদ্ধে বিজয় লাভ করে। এই নৌবাহিনী ভূমধ্যসাগর থেকে লোহিত সাগর ও পারস্য উপসাগর পর্যন্ত তাদের আধিপত্য বজায় রাখে। এছাড়াও তার নৌ-বাহিনী তৎকালীন স্পেনের হত্যাযজ্ঞ থেকে বেঁচে যাওয়া পলায়নরত নির্বাসিত মুসলিম ও ইহুদিদের উদ্ধারকার্য পরিচালনা করেন। সুলতান সুলায়মান ছিলেন উসমানীয় সাম্রাজ্যের সবেচেয়ে শক্তিশালী ও ক্ষমতাবান সুলতান।
উসমানীয় সাম্রাজ্যের বিস্তারকালে, সুলতান সুলাইমান ব্যক্তিগতভাবে তার সাম্রাজ্যের সমাজ ব্যবস্থা, শিক্ষা ব্যবস্থা, খাজনা ব্যবস্থা ও অপরাধের শাস্তি ব্যবস্থার বিষয়গুলোতে আইনপ্রণয়নসংক্রান্ত পরিবর্তন আনার আদেশ দেন। তিনি যেসব কানুনগুলো স্থাপন করে গেছেন, সেসব কানুনগুলো উসমানীয় সাম্রাজ্যে অনেক শতাব্দী ধরে প্রচলিত ছিল। সুলতান সুলাইমান যে শুধু একজন মহান রাজা ছিলেন তা নয়, তিনি একজন মহান কবিও ছিলেন। "মুহিব্বি" (অর্থ:প্রেমিক) নামক ছদ্ম উপনামে তিনি তুর্কি ও ফারসি ভাষায় বহু কালজয়ী কবিতা লিখেছেন। তার শাসনামলে উসমানীয় সংস্কৃতির অনেক উন্নতি হয়। সুলতান সুলাইমান উসমানীয় তুর্কি ভাষা সহ আরো পাঁচটি ভিন্ন ভাষায় কথা বলতে পারতেন: আরবী ভাষা, সার্বীয় ভাষা, ফার্সি ভাষা, উর্দু ভাষা এবং চাগাতাই ভাষা (একটি বিলুপ্ত তুর্কি ভাষা)।
উসমানীয় সংস্কৃতির নিয়ম ভঙ্গ করে, সুলাইমান তার হেরেমের রুথেনিয়ান বংশোদ্ভুত দাসী হুররামকে বিবাহ করেন। সে ছিলো একজন অর্থোডক্স খ্রিস্টান ধর্মাবলম্বী, কিন্তু বিবাহের পুর্বেই সে ইসলাম ধর্ম গ্রহণ করে। প্রকৃতপক্ষে সুলতান রসুল সা. এর হাদিস মোতাবেক তাকে জ্ঞান ও শিষ্টাচার শিক্ষা দিয়ে হাদিসের আদেশ মোতাবেক আযাদ করে দেন, এবং পরবর্তীতে তাকে একজন মুক্ত নারী হিসেবে বিবাহ করেন। হুররাম, সুলতান সুলাইমানের একাধিক পুত্রসন্তান ও একজন কন্যাসন্তানের মাতা। তার গর্ভে শাহজাদা সেলিম জন্ম নেন, যিনি সুলতান সুলাইমানের দীর্ঘ ৪৬ বছরের শাসনামলের পর তার স্থলাভিষিক্ত ও একাদশতম সুলতান পদে অধিষ্ট হন। তার অন্যান্য পুত্রগণ তার মৃত্যুর পূর্বেই মারা যায়; তার মেঝ পুত্র মুহাম্মদ (মেহমেদ) ১৫৪৩ সালে গুটিবসন্তে আক্রান্ত হয়ে মারা যায় এবং বড় পুত্র শাহজাদা মুস্তাফাকে বিদ্রোহের কারণে শ্বাসরোধ করে হত্যা করা হয়, এর কারণ হিসেবে উজিরে আজম রুস্তম পাশার ষড়যন্ত্র রয়েছে বলে ইতিহাসবিদ্গণ চিহ্নিত করেছেন। তার অন্য দুই পুত্র বায়েজিদ সেলিম পরস্পর প্রতিদ্বন্দ্বিতায় লিপ্ত হন। বায়েজিদ বড় ভাইয়ের পথে হাটলে তাকেও তার চার পুত্র সহকারে মৃত্যুদণ্ড দেওয়া হয়। ফলে সিংহাসনে আরোহনে সেলিমের আর কোন বাধা রইলো না। যদিও সুলাইমান কোনো পুত্রকে উত্তরাধিকার ঘোষণা দেন নি, তবুও আর কোন সন্তান বেঁচে না থাকায় শাহজাদা সেলিমই সিংহাসনে অধীষ্ট হন। পণ্ডিতগণ এই সমস্যাটিকে সাম্রাজ্যের পতন বলার চেয়ে "সঙ্কট ও অভিযোজন" বলতে স্বাচ্ছন্দ্য বোধ করেন। সুলাইমানের শেষ জীবন উসমানীয় ইতিহাসে খুবই ধুসর ছিল। সুলাইমানের পরের দশকগুলিতে, উসমানীয় সাম্রাজ্য উল্লেখযোগ্য রাজনৈতিক, প্রাতিষ্ঠানিক এবং অর্থনৈতিক পরিবর্তনগুলি অনুভব করতে শুরু করে। এ ঘটনাকে উসমানীয় সাম্রাজ্যের রূপান্তর হিসাবে উল্লেখ করা হয়।
বিকল্প নাম ও উপাধিসমূহ
কানুনি (আইনপ্রণেতা) শব্দটি কখন সুলতান সুলাইমানের উপাধি হিসাবে ব্যবহৃত হয়েছিল তা স্পষ্ট নয়। ষোড়শ এবং সপ্তদশ শতাব্দীর উসমানীয় উৎসগুলিতে এ সম্পর্কে কোনো তথ্যই নেই।
পশ্চিমা বিশ্বে একটি ভ্রান্ত ধারণা করা হয় যে, সুলাইমান দ্য ম্যাগনিফিসেন্ট ছিলেন "দ্বিতীয় সুলতান সুলাইমান"। কিন্তু সেই ভ্রান্ত ধারণার উপর ভিত্তি করে পক্ষপাতদুষ্ট ঐতিহাসিকগণ কর্তৃক মিথ্যা তথ্য তৈরি করা হয়েছে যে, সুলাইমান চেলেবি নামক ব্যক্তিকে বৈধ সুলতান হিসেবে স্বীকৃতি দেওয়া হয়।
প্রাথমিক জীবন
থাম্ব|[[নাক্কাস ওসমান কর্তৃক সুলাইমানের তৈলচিত্র।]] সুলাইমান কৃষ্ণ সাগরের দক্ষিণ উপকূলে ট্রাবজোনে শাহজাদা সেলিম তথা তদপরবর্তী সুলতান প্রথম সেলিম এর ঔরসে জন্মগ্রহণ করেছিলেন। সম্ভবত দিনটি ছিল ৬ নভেম্বর ১৪৯৪ সাল। যদিও এই তারিখটি সম্পূর্ণ নিশ্চিন্ত দলিল দস্তাবেজ থেকে জানা যায়নি। তার মা ছিলেন হাফসা সুলতান, যিনি ১৫৩৪ সালে মারা যান। সাত বছর বয়সে, সুলাইমান ইস্তাম্বুলে তোপকাপি প্রাসাদের মাদরাসায় বিজ্ঞান, ইতিহাস, সাহিত্য, ধর্মতত্ত্ব এবং সমরতত্ত্ব নিয়ে পড়াশোনা শুরু করেন। যুবক বয়সে পারগালি ইব্রাহিম নামক একজন ক্রীতদাস সাথে তার বন্ধুত্ব হয়, যিনি পরে তার সবচেয়ে বিশ্বস্ত মন্ত্রীদের একজন হয়েছিলেন (কিন্তু পরে তাকে সুলাইমানের নির্দেশে ক্ষমতার অপব্যবহারের কারণে মৃত্যুদণ্ড দেওয়া হয়েছিল)। সতেরো বছর বয়সে, তিনি প্রথমে কাফা (থিওডোসিয়া) সানজাক এর গভর্নর হিসাবে নিযুক্ত হন, তারপরে মানিসা সানজাকে নিযুক্ত হন। আদ্রিয়ানোপোলেও সংক্ষিপ্ত মেয়াদে তিনি গভর্নর ছিলেন।
ইউরোপে বিজয়সমূহ
খ্রিস্টান জগতের বৃহত্তর শক্তিশালী কেল্লার পতনের ফলে পুরো ইউরোপ জুড়ে ভীতিসঞ্চার হয়ে পড়ে। ইস্তাম্বুলে থাকা পবিত্র রোমান সাম্রাজ্যের দূতকে লিখতে বাধ্য হয় যে, "বেলগ্রেড দখল ঠিক এমন এক নাটকীয় সময়ের গোড়াতে হয়েছে যা পুরো হাঙ্গেরীকে গিলে ফেলে। ইহাই রাজা লুই-এর মৃত্যু, রাজধানী বুদাপেস্ট দখল, ট্রান্স্যালভেনিয়া দখল, সমৃদ্ধশালী রাজ্যের বিনষ্ট হওয়া এবং আশেপাশের জাতিগুলোর ভাগ্যের চাকার মূল কারণ হয়ে দাঁড়ায়..."
এ বিজ্যের ফলে হাঙ্গেরি এবং অস্ট্রিয়ার রাস্তা খুলে যায়, কিন্তু সুলাইমান তার পরিবর্তে পূর্ব ভূমধ্যসাগরীয় দ্বীপ রোডসের দিকে মনোযোগ দেন, যা ছিল নাইটস হসপিটালারের আবাসস্থল। ১৫২২ সালে গ্রীষ্মকালে, পিতা থেকে প্রাপ্ত সুবিশাল নৌবহরের সুবিধা কাজে লাগিয়ে সুলতান ৪০০ জাহাজে ১ লক্ষ সৈন্যদেরকে নিয়ে সুলতান এশিয়া মাইনরে রোডস দ্বীপের বিপরীতে অবস্থান নেন। তিনি সেখানে মারমারিস দূর্গ নামে একটি প্রকাণ্ড দূর্গ নির্মাণ করেন, যা উসমানীয় নৌবাহিনীর ঘাঁটি হিসেবে কাজে আসে। পাঁচ মাসের রোডস অবরোধের পর (১৫২২), রোডস আত্মসমর্পণ করেন এবং সুলাইমান নাইটস অফ রোডসকে চলে যাওয়ার অনুমতি দেন। দ্বীপ জয়ের জন্য উসমানীয়দের ৫০,০০০ থেকে ৬০,০০০ যোদ্ধা অসুস্থতার কারণে মারা যায়। খ্রিস্টানরা দাবি করে ৬৪,০০০ সৈন্য যুদ্ধে এবং ৫০,০০০ জন রোগের মারা যায়, যা কল্পনাপ্রসুত ছাড়া আর কিছুই নয়। রোডসের নাইটগণ পরে মাল্টায় তাদের ঘাঁটি গড়ে তুলে নিজেদেরকে নাইটস অফ মাল্টা হিসেবে উত্থান ঘটায়, এখনো তারা সে নামে রয়েছে।